Eelmine, tavalisest pikem nädalavahetus on mulle põntsu pannud. Eile uimerdasin, täna  uimerdan jälle. Kuigi olen tööl ja peaks tubli olema. Ma ei viitsi. Isegi bloge ei viitsi lugeda. Õhtul on eurovisioon, selleks ajaks peab üles ärkama. Osasid laule olen kuulnud, meelde jäi ainult Soome oma, see ajas naerma ja tekitas hea tuju. Eestil oli mingi plastmassist laul. Eestil läheb kindasti hästi, ABBA-koopiatel tavaliselt läheb. Soomest on kahju, kui nad jälle põruvad. Soomes ju tegelikult osatakse head muusikat teha. Ma olen ikka mõelnud, et kui ma saaksin kuldkalalt kolm soovi, siis esimene  soov oleks rahu maa peal ja teine, et Soome kord Eurovisiooni võidaks. (Kolmas oleks teadagi veel x soovi.)    Ma ei teagi, kas taani televisioon Eurovisiooni üle kannab. Ma olen oma tutvusringkonnas ainuke, kes seda freak show'd vaatab. Aga mulle meeldib. Sära ja sätendus, lauljad, kes peavad viisi ja lauljad, kes ei pea; jaburad kostüümid ja punktide andmine. Ehh, õhtuks peab üles ärkama.